ທ່ານນາງປະທານສະພາແຫ່ງຊາດ ຫງວຽນທິກິມເງິນ ສິ້ນສຸດການເຂົ້າຮ່ວມ ກອງປະຊຸມ MSEAP 3 ແລະ ການຢ້ຽມຢາມ ຕວກກີ ຢ່າງຈົບງາມ
(VOVWORLD) -ວັນທີ 12 ຕຸລາ, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ ແລະ ຄະນະຜູ້ແທນຂັ້ນສູງສະພາແຫ່ງຊາດຫວຽດນາມ ໄດ້ມາຮອດຮ່າໂນ້ຍ, ສິ້ນສຸດການ ເຂົ້າຮ່ວມ ກອງປະຊຸມ ປະທານສະພາແຫ່ງຊາດ ບັນດາປະເທດ ອາຊີ - ເອີຣົບ ຄ້ັງທີ 3 (MSEAP 3)ແລະ ການຢ້ຽມຢາມ ຕວກກີ ຢ່າງຈົບງາມ.
ທີ່ກອງປະຊຸມ ປະທານສະພາແຫ່ງຊາດ ບັນດາປະເທດ ອາຊີ - ເອີຣົບ ຄ້ັງທີ 3, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ ໄດ້ມີບົດກ່າວປາໄສທີ່ວາລະປຶກສາຫາລືລວມ. ຢູ່ນອກກອງປະຊຸມ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ໄດ້ມີການພົບປະກັບ ປະທານສະພາຕໍ່າລັດເຊຍ, ປະທານສະພາແຫ່ງຊາດ ສ.ເກົາຫຼີ, ປະທານສະພາຕໍ່າ ສ.ເບລາຣຸດ ແລະ ປະທານສະພາແຫ່ງຊາດ ກາຊັກສະຖານ. ໃນການຢ້ຽມຢາມ ສ.ຕວກກີ ຢ່າງເປັນທາງການ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ຍັງມີການພົບປະກັບບັນດາການນໍາ ຕວກກີ ອີກດ້ວຍ. ການຢ້ຽມຢາມດັ່ງກ່າວມີຄວາມໝາຍສໍາຄັນ, ປະກອບສ່ວນເຂົ້າໃນການປັບປຸງ ແລະເພີ່ມທະວີການພົວພັນມິດຕະພາບ ແລະ ການຮ່ວມມືຫຼາຍດ້າຍກັບ ຕວກກີ ໃນສະພາບການສອງປະເທດສະເຫຼີມສະຫຼອງ 40 ປີ ແຫ່ງວັນສ້າງຕັ້ງການພົວພັນທາງການທູດໃນປີ 2018.